Tiltale for to overtrædelser af justitsministeriets bekendtgørelse nr. 328 af 28. marts 2007 § 11, nr. 2, jf. Europa-Parlamentets og Rådets forordning (EF) nr. 561/2006 artikel 7. Påstan... Vis mere
Ret: Retten i Randers (1. instans)
Faggruppe: Straffesag — Øvrige straffesager
Sagsemner: Færdsel;

/

RETTEN I RANDERS

Udskrift af dombogen

D O M

afsagt den 10. september 2010

Rettens nr. 28-2319/2009
Politiets nr. 4200-90307-00002-08

Anklagemyndigheden
mod
Tiltalte
CPR nr. (Født 1968)

Anklageskrift er modtaget den 17. juli 2009.

Tiltalte er tiltalt for overtrædelse af

1.
Justitsministeriets bekendtgørelse nr. 328 af 28. marts 2007 § 11, nr. 2, jf.
Europa-Parlamentets og Rådets forordning (EF) nr. 561/2006 artikel 7, ved
onsdag den 4. juli 2007 under kørsel med lastbil Reg. nr. at have undladt at
afbryde kørslen i mindst 45 minutter efter 4½ times kørsel, idet de afholdte
pauser indenfor køretiden på 7 timer og 45 minutter var på ikke over 22 mi-
nutter, hvilket udgjorde en overskridelse på 72 %.

2.
Justitsministeriets bekendtgørelse nr. 328 af 28. marts 2007 § 11, nr. 2, jf.
Europa-Parlamentets og Rådets forordning (EF) nr. 561/2006 artikel 7, ved
torsdag den 5. juli 2007 under kørsel med lastbil Reg. nr. at have undladt at
afbryde kørslen i mindst 45 minutter efter 4½ times kørsel, idet de afholdte
pauser indenfor køretiden på 6 timer og 50 minutter var på ikke over 24 mi-
nutter, hvilket udgjorde en overtrædelse på 51 %.

Påstande

Anklagemyndigheden har nedlagt påstand om bødestraf.

Anklagemyndigheden har endvidere påstået, at tiltalte skal frakendes retten til
at føre motordrevet køretøj, hvortil der kræves kørekort, og at frakendel-sen
skal ske ubetinget, jf. færdselslovens § 125, stk. 1, nr. 6, jf. § 126, stk. 1, nr. 7.

Tiltalte har nægtet sig skyldig.

Std 75273



/

Side 2/3

Sagens oplysninger

Tiltalte har forklaret, at han kørte lastbil de nævnte dage. Han kørte, som det
fremgår af de fremlagte skiver. Foreholdt bilag B-3 har tiltalte om forhold 1
forklaret, at han den 4. juli startede kørslen kl. 04.30. Han kørte til kl. 04.52,
hvor han startede den første pause. Han startede igen kl. 05.30 og kørte til kl.
10.25. Derefter holdt han pause til kl. 10.50. Han kørte videre til 11.55,
hvorefter han holdt pause til kl. 12.05. Han afsluttede kørslen kl. 16.20. Den
første pause, som skal være minimum 15 minutter, holdt han således fra kl.
04.52 til kl. 05.30. Den næste pause holdt han fra kl. 10.25. Han erkender, at
denne kun blev på 24 minutter, selv om den skal være 30 minutter. Dette
skyldes, at han havde en aftale om, at bilen skulle læsses inden kl. 12. Han
mener ikke, at en pause på over 30 minutter kan regnes som en afbrydelse af
kørselsforløbet.

Foreholdt bilag B-4 har tiltalte om forhold 2 forklaret, at han den 5. juli star-
tede kørslen kl. 03.40. Han holdt pause fra lige før kl. 05.00 til kl. 05.34 og
igen fra kl. 09.15 til kl. 09.36. Den næste pause holdt han fra kl. 12.55 til kl.
13.05. Han afsluttede kørslen kl. 15.05.

Politiassistent Vidne, Nationalt Færdselscenter, Tungtvognssektio-nen, har
som vidne forklaret, at de kigger på lastbilens skive for at se, hvor-når en ny
kørsel påbegyndes. De ser efter, om der derefter er de lovpligtige pauser på 30
minutter, som afbryder kørselsforløbet. Pausen kan også være opdelt i én pause
på 10 minutter og én på 25 minutter. Hvis der er holdt en pause på 30 minutter
eller mere, starter et nyt kørselsforløb. Egentlig skal pausen være på 45
minutter, men det er vedtaget, at man accepterer 40 minutter. Pausen på 45
minutter kan være delt op i en kort på 15 minutter (10 minutter accepteres) og
30 minutter (25 minutter accepteres).

Foreholdt bilag B-3 har vidnet om forhold 1 forklaret, at de regnede køre-tiden
fra kl. 04.30 til kl. 04.50. Derefter var der pause til kl. 05.30. Den næste pause
var fra kl. 10.25 til kl. 10.45. Den sidste pause var for kort til at afbryde
kørselsforløbet, og de regnede derfor køretiden frem til kl. 16.20. Denne
udregningsmetode er godkendt at Rigsadvokaten og Justitsministe-riet.

Foreholdt bilag B-4 har vidnet om forhold 2 forklaret, at der blev kørt fra kl.
03.45 til kl. 04.55. Derefter var der pause til kl. 05.35. Næste pause var kl.
09.15 til kl. 09.35. Derefter blev der kørt videre til kl. 15.05. De små pauser,
der holdes løbende, trækkes fra, når køretiden beregnes.

Rettens begrundelse og afgørelse

Det lægges ved sagens afgørelse til grund, at tiltalte i forhold 1 holdt pause fra
kl. 04.52 til kl. 05.30 og i forhold 2 fra kl. 05.00 til kl. 05.34, således at



/

Side 3/3

han i begge tilfælde har holdt pause på over 30 minutter inden han igen påbe-
gyndte kørslen. I overensstemmelse med Justitsministeriets cirkulære nr. 9293
af 30. marts 2007, punkt 2, og Østre Landsrets dom af 22. februar 2010 lægger
retten til grund, at disse pauser herved har afbrudt opmålingspe-rioden. Retten
finder ikke, at denne fortolkning medfører et resultat, som er i strid med
forordningens artikel 7, hvis formål er at tilgodese hensyntet til
færdselssikkerheden.

Idet tiltalte herefter har kørt som anført i anklageskriftets forhold 1 og 2, fin-
der retten under disse omstændigheder i det hele tiltalte skyldig efter ankla-
geskriftet.

Straffen fastsættes derfor til en bøde på 12.200 kr., jf. Justitsministeriets be-
kendtgørelse nr. 328 af 28. marts 2007 § 11, nr. 2, jf. Europa-Parlamentets og
Rådets forordning (EF) nr. 561/2006 artikel 7.

Forvandlingsstraffen fastsættes som nedenfor bestemt.

Da der til samtidig påkendelse foreligger to kørsler, som hver især medfører
betinget frakendelse , jf færdselslovens § 125, stk. 1 nr. 6 , skal der ske en u-
betinget frakendelse, som passsende kan fastsættes til 6 måneder jf. færdsels-
lovens § 126, stk. 1, nr. 7, jf. § 128 stk. 1.

Thi kendes for ret:

Tiltalte skal betale en bøde på 12.200 kr.

Forvandlingsstraffen for bøden er fængsel i 10 dage.

Tiltalte skal frakendes retten til at føre motordrevet køretøj, hvortil der kræ-ves
kørekort, i 6 måneder fra endelig dom.

Tiltalte skal betale sagens omkostninger.

Dommer



/